rejauldu/bengali-wikipedia huggingface dataset:
রায়াদ রায়ান এমরিত (জন্ম ৮ মার্চ ১৯৮১) হলেন একজন ওয়েস্ট ইন্ডিয়ান ক্রিকেটার। তিনি একজন অল-রাউন্ডার, যিনি ডানহাতে ব্যাটিং এবং মিডিয়াম ফাস্ট বোলিং করে থাকেন। ঘরোয়া ক্রিকেটে তিনি নিজের স্বদেশী দল ত্রিনিদাদ ও টোবাগো দলের এবং সিপিএল ২০১৭ আসরে গায়ানা আমাজন ওয়ারিয়র্স দলের নেতৃত্ব দিয়ে থাকেন।  ঘরোয়া ক্রিকেট ওয়েস্ট ইন্ডিয়ান ঘরোয়া ক্রিকেটে এমরিত ত্রিনিদাদ ও টোবাগো দলের নেতৃত্ব দেন। ২০১৭ লস এঞ্জেলেস ওপেন টুয়েন্টি২০ প্রতিযোগিতায় তার দল প্রথম স্থান অর্জন করে। এরই ভিত্তিতে ওয়েস্টহাউটন ক্রিকেট ক্লাবের ২০০৬ মৌসুমের জন্য পেশাদারি হিসাবে নিযুক্ত হন। আন্তর্জাতিক ক্রিকেট On 12 January 2007 he was named in the 14-member West Indian squad for a One Day International (ODI) series against India. Emrit made his ODI debut in the series on 27 January 2007. In November 2017, he was named in the West Indies' Twenty20 International (T20I) squad for their series against New Zealand. He made his T20I debut against New Zealand on 3 January 2018.  তথ্যসূত্র  বহিঃসংযোগ      বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার বিষয়শ্রেণী:ওয়েস্ট ইন্ডিজের টুয়েন্টি২০ আন্তর্জাতিক ক্রিকেটার বিষয়শ্রেণী:ত্রিনিদাদ ও টোবাগোর ক্রিকেটার বিষয়শ্রেণী:বার্বাডোস রয়্যালসের ক্রিকেটার বিষয়শ্রেণী:গায়ানা আমাজন ওয়ারিয়র্সের ক্রিকেটার বিষয়শ্রেণী:ফরচুন বরিশালের ক্রিকেটার বিষয়শ্রেণী:কোয়েটা গ্ল্যাডিয়েটর্সের ক্রিকেটার
কর্ণ লিম্বু () নেপাল এর একজন ফুটবল খেলোয়াড়। তিনি মুলত একজন আক্রমণভাগের খেলোয়াড়। তিনি বর্তমানে ঝাপা একাদশ এর হয়ে ক্লাব ফুটবলে খেলেন এবং নেপাল জাতীয় ফুটবল দল এর হয়ে আন্তর্জাতিক ফুটবলে নেপালের হয়ে খেলেন। তিনি নেপালের লীগে নিয়মিত খেলেন এবং একজন ধারাবাহিক গোলদাতা। তবুও তিনি নেপালের জাতীয় দলে খেলার সুযোগ কম পেয়েছেন। ক্যারিয়ারে তিনি ঝাপা একাদশের পাশাপাশি মাছিন্দ্রা ফুটবল ক্লাব এর হয়ে ফুটবল খেলেছেন।   ক্লাব ক্যারিয়ার   মাছিন্দ্রা ফুটবল ক্লাব  তিনি ২০১২ সালে মাছিন্দ্রা ফুটবল ক্লাবে যোগ দেন। দলটির হয়ে তিনি, তিন বছর নেপালের স্থানীয় লীগে খেলেন।সংকতা বয়েজ স্পোর্টস ক্লাব এর বিপক্ষে ২০১৩-১৪ মারটায়ারস মেমোরিয়াল এ-ডিভিশন লীগের সুপার লীগ অংশের শেষ ম্যাচে গোল করে তিনি লীগের সর্বোচ্চ গোলদাতা হন। তিনি লীগে ১১ গোল করেন এবং তার দল মাছিন্দ্রা ফুটবল ক্লাব লীগে দ্বিতীয় স্থান অর্জন করে।  ঝাপা একাদশ  মাছিন্দ্রা ফুটবল ক্লাবের হয়ে ৩ বছর খেলার পর, ২০১৫ সালের জানুয়ারি মাসে আরও কয়েকজন মাছিন্দ্রা ক্লাবের সতীর্থের সাথে কর্ণ লিম্বু ঝাপা একাদশ দলে যোগ দেন। দলটি ২০১৫ নেপাল জাতীয় লীগ-এ অংশগ্রহণ করে।   আন্তর্জাতিক ক্যারিয়ার  ২০১৪ সালের ২৫ মার্চ, নেপালের হয়ে লিম্বুর আন্তর্জাতিক ফুটবলে অভিষেক হয়। ইয়েমেন এর বিপক্ষে আন্তর্জাতিক প্রীতি ম্যাচটিতে লিম্বু বদলি হিসেবে খেলেন। ম্যাচের ৭৫ মিনিটে অনিল গুরুং এর বদলি হিসেবে লিম্বু মাঠে নামেন। নেপাল ম্যাচটিতে ২-০ ব্যবধানে পরাজিত হয়।  কিন্তু ফিলিপাইনের বিপক্ষে পরের প্রীতি ম্যাচের দলে লিম্বুকে রাখা হয় নি। এছাড়াও আরও বিতর্কিতভাবে, ২০১৫ সালের মার্চে ভারতের বিপক্ষে ২০১৮ ফিফা বিশ্বকাপ বাছাইপর্ব এর দুটি ম্যাচের জন্য নেপাল দলে লিম্বুকে অন্তর্ভুক্ত করা হয় নি। যার কারণ হিসেবে কৌশলগত ত্রুটির কথা উল্লেখ করা হয়। যদিও সেই সময়ে লিম্বু, নেপালের ঘরোয়া লীগের সেরা স্ট্রাইকার ছিলেন।   ২০১৫ সালের ডিসেম্বর মাসে নেপাল জাতীয় দলের তৎকালীন কোচ প্যাট্রিক অসেমস ঘোষণা করেন যে লিম্বু সহ আরও তিনজন খেলোয়াড়কে ২০১৫ সাফ চ্যাম্পিয়নশিপ এর দল থেকে বাদ দেয়া হয়।   ব্যক্তিগত জীবন  লিম্বুর জন্ম নেপাল এর ঝাপা জেলার ভদ্রপুর অঞ্চলে। তিনি তার পরিবারে চার ভাইয়ের মাঝে সর্বকনিষ্ঠ। তার স্ত্রী এর নাম বাল কুমার। কর্ণ লিম্বুর সাথে তার স্ত্রী এর পরিচয় হয় স্থানীয় একটি টুর্নামেন্টের পর। কর্ণ লিম্বুর দুটি কন্যাসন্তান রয়েছে।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:নেপালের আন্তর্জাতিক ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:নেপালি ফুটবলার বিষয়শ্রেণী:মছিন্দ্র ফুটবল ক্লাবের খেলোয়াড় বিষয়শ্রেণী:পুরুষ ফুটবল ফরোয়ার্ড
হান্স ক্রিশ্চিয়ান জোবাসিম গ্রাম (১৩ সেপ্টেম্বর ১৮৫৩ – ১৪ নভেম্বর ১৯৩৮) একজন ডেনিস বীজাণুবিদ, ঔষধবিজ্ঞানী এবং অণুজীববিদ। তিনি গ্রেট গ্রাম স্টেইন-এর উন্নীতকরণে অগ্রণী অবদানের জন্য বিশেষভাবে পরিচিত। গ্রাম স্টেইন একধরনের রঞ্জক; এর সহায়তায় ব্যাকটেরিয়াসমূহ অণুবীক্ষণ যন্ত্রে সহজে দৃশ্যমান হয়। এর সহায়তায় গ্রাম-পজিটিভ এবং গ্রাম-নেগেটিভ হিসাবে ব্যাকটেরিয়ার শ্রেণিবিভাজনও করা হয়।  ২০১৯ সালের ১৩ সেপ্টেম্বর তারিখে হান্স ক্রিশ্চিয়ান গ্রামের সম্মানার্থে তার ১৬৬তম জন্মদিনে গুগল বিশেষ ডুডুল প্রদর্শন করে।  প্রারম্ভিক জীবন এবং শিক্ষা ১৮৫৩ সালের ১৩ সেপ্টেম্বর তারিখে ডেনমার্ক-এ হান্স ক্রিশ্চিয়ান জোবাসিম গ্রামের জন্ম হয়েছিল। তিনি পিতা ফ্রেডরিক টারকেল জুলিয়াস গ্রাম আইনিবিদ্যার অধ্যাপক এবং মাতা লুসি ক্রিশ্চিয়ান রল্যান্ড।  তিনি কোপেনহেগেন বিশ্ববিদ্যালয় অধ্যয়ন করেনছিলেন এবং জীববিজ্ঞানী জেপটুস স্টিনত্রুপের উদ্ভিদবিজ্ঞান সহকারী ছিলেন। উদ্ভিদবিদ্যা অধ্যয়ন করতে তিনি ঔষধী উদ্ভিদের মৌলিক তত্ত্ব এবং অণুবীক্ষণ যন্ত্রের ব্যবহারের বিষয়ে শিখেছিলেন।  তিনি ১৮৭৮ সালে চিকিৎসা বিদ্যালয়ে নামভর্তি করেনন এবং ১৮৮৩ সালে স্নাতক ডিগ্রী লাভ করেনন। তারপর তিনি ১৮৭৮ সাল থেকে ১৮৮৫ সাল পর্যন্ত ইউরোপ ভ্রমণ করেনন। ১৮৮৪ সালে তিনি জার্মানীর বার্লিন-এ ব্যাকটেরিয়াকে দুটি মুখ্য শ্রেণীতে শ্রেণিবিভাজন করা এক পদ্ধতি উদ্ভাবন করেনন।An English translation is in A translation is also at  এই পদ্ধতিকে গ্রাম স্টেইনিং বলা হয় এবং বর্তমানে চিকিৎসা অণুজীববিদ্যাতে এর ব্যবহার করা হয়। কর্মজীবন ১৮৯১ সালে ঔষধ বিজ্ঞান শিক্ষক হিসাবে তিনি কর্মজীবন আরম্ভ করেন। পরে তিনি কোপেনহেগেন বিশ্ববিদ্যালয়ে ঔষধ বিজ্ঞান বিভাগের অধ্যাপক হিসাবে নিযুক্তি লাভ করেন। পরে তিনি ১৯০০ সালে ঔষধ বিজ্ঞানের অধ্যাপকের পদ ছেড়ে মেডিসিন বিভাগের অধ্যাপকের পদ গ্রহণ করেন।  গ্রাম স্টেইন হান্স ক্রিশ্চিয়ান গ্রাম উদ্ভাবিত ব্যাকটেরিয়াকে স্টেইন করার পদ্ধতি গ্রাম স্টেইনর জন্য গোটা বিশ্বে পরিচিত। এই পদ্ধতির সহায়তায় ব্যাকটেরিয়া সমূহ অণুবীক্ষণ যন্ত্রে সহজে দৃশ্যমান হয়। এর সহায়তায় গ্রাম-পজিটিভ এবং গ্রাম-নেগেটিভ হিসাবে ব্যাকটেরিয়ার শ্রেণিবিভাজনও করা হয়। গ্রাম স্টেইন ক্রিস্টাল ভায়লেট এবং সেফ্রানিন এই দুরকম রঞ্জক তৈরী করা হয়। স্টেইনিঙের পরে গোলাপী-বেগুনী রঙের হলে ব্যাকটেরিয়াটিকে গ্রাম-পজিটিভ এবং রঙা রঙের হলে গ্রাম নেগেটিভ ব্যাকটেরিয়া বলে শ্রেণিবিভাজন করা হয়।  thumb|ষ্টেফওকক্কাস আউরাস (বেগুনী, গ্রাম পজিটিভ) এবং এসকেরিসিয়া কলাই (রঙা, গ্রাম নেগেটিভ) মিশ্রিত ব্যাকটেরিয়ার গ্রাম স্টেইনিং  অন্যান্য কর্ম তিনি প্রথমে মানব লোহিত রক্তকণিকার অধ্যয়ন করেছিলেন। তিনি পারনিসিয়াস এনিমিয়ার বৈশিষ্ট্য হিসাবে ম্যাক্রোসাইটকে চিহ্নিত করেছিলেন।  ১৯০০ সালে তিনি কোপেনহেগেন বিশ্ববিদ্যালয়ের মেডিসিন বিভাগের অধ্যাপক হিসাবে নিযুক্তি লাভ করেছিলেন। অধ্যাপক হিসাবে তিনি চারটি খণ্ডে ক্লিনিক্যাল বক্তব্য প্রকাশিত করেছিলেন। এই গ্রন্থ ডেনমার্কে বহুল ভাবে প্রচলিত হয়েছিল। ১৯২৩ সালে তিনি বিশ্ববিদ্যালয় থেকে অবসর গ্রহণ করেন। মৃত্যু ১৯৩৮ সালের ১৪ নভেম্বর তারিখে ডেনমার্কের কোপেনহেগেনে ৮৫ বছর বয়সে হান্স ক্রিশ্চিয়ান গ্রামের মৃত্যু হয়। তথ্যসূত্র  বহিঃসংযোগ   বিষয়শ্রেণী:১৮৫৩-এ জন্ম বিষয়শ্রেণী:১৯৩৮-এ মৃত্যু
র্ঙ্গোগ-কুন-দ্গা'-র্দো-র্জে () (১১৫৭-১২৩৪) হেবজ্র তন্ত্র সম্বন্ধীয় একজন তিব্বতী পণ্ডিত ছিলেন।  সংক্ষিপ্ত জীবনী র্ঙ্গোগ-কুন-দ্গা'-র্দো-র্জে ১১৫৭ খ্রিষ্টাব্দে তিব্বতে জন্মগ্রহণ করেন। তার পিতার নাম ছিল র্ঙ্গোগ-জো-ত্শুল-খ্রিম্স-শেস-রাব () এবং মাতার নাম ছিল দার-ম্দ্জেস ()। মাত্র সাত মাস বয়সে তার পিতার মৃত্যু হয়। দশ বছর বয়স পর্যন্ত তিনি তার পিতামহ র্ঙ্গোগ-ম্দো-স্দের () নিকট শিক্ষাগ্রহণ করেন। যদিও তিনি বৌদ্ধ ভিক্ষু হতে চেয়েছিলেন, তবুও মাতা-পিতার একমাত্র সন্তান হওয়ায় তাকে পঁচিশ বছর বয়সে ঝিগ-মো () নামক এক মহিলাকে বিবাহ করতে হয় এবং তাদের রিন-ছেন-র্গ্যাল-পো (), গ্ঝি-ব্র্জিদ-গ্রাগ্স-পা () ও র্গ্যাল-পো-দ্গা' () নামক তিন পুত্রসন্তানের জন্ম হয়। গ্ঝুং-স্প্রে'উ-ঝিং () নামক স্থানে তিনি একটি সংঘ শিক্ষাপ্রতিষ্ঠান স্থাপন করেন, যা পরবর্তীকালে ব্কা'-ব্র্গ্যুদ ধর্মসম্প্রদায়ের একটি প্রধান তন্ত্র শিক্ষাকেন্দ্রে পরিণত হয়।  তথ্যসূত্র  আরো পড়ুন Roerich, George, trans. 1996. The Blue Annals. 2nd ed. Delhi: Motilal Banarsidas, p. 409.  বিষয়শ্রেণী:কাগ্যু বিষয়শ্রেণী:১১৫৭-এ জন্ম বিষয়শ্রেণী:১২৩৪-এ মৃত্যু
ধুলাবাড়ী রেলওয়ে স্টেশন হল উত্তর- পূর্ব সীমান্ত রেলওয়ে জোনের কাটিহার রেলওয়ে বিভাগের হাওড়া-নিউ জলপাইগুড়ি লাইনের কাটিহার-শিলিগুড়ি শাখার একটি রেলওয়ে স্টেশন। এটি ভারতের বিহার রাজ্যের কিশানগঞ্জ জেলার পামাল, ধুলাবাড়িতে অবস্থিত।    স্টেশনটি একটি ডাবল-ট্র্যাক বৈদ্যুতিক রেল লাইন দ্বারা পরিচালিত হয়।   তথ্যসূত্র   বিষয়শ্রেণী:কিশানগঞ্জ জেলার রেলওয়ে স্টেশন বিষয়শ্রেণী:কাটিহার রেলওয়ে বিভাগ বিষয়শ্রেণী:বিহারের রেলওয়ে স্টেশন অসম্পূর্ণ
বেহ্লোপুর, ভারতের পাঞ্জাব প্রদেশের কপূরথলা জেলার একটি গ্রাম, এটি কপূরথলা থেকে ১৬ কিলোমিটার (৯.৯ মাইল) দুরে অবস্থিত, যেটি বেহ্লোপুরের, জেলা ও উপ-জেলা উভয়ের সদর দপ্তর। গ্রামটি একটি পঞ্চায়েত প্রধান দ্বারা পরিচালিত হয় যিনি গ্রামের একজন নির্বাচিত প্রতিনিধি.   জনসংখ্যা   ভারতের ২০১১ সালের জনগণনা অনুযায়ী,বেহ্লোপুরের মোট ঘরের সংখ্যা ১২৬, এবং জনসংখ্যা ছিল ৬৭৬, যার মধ্যে ৩৩৩ জন পুরুষ এবং ৩৪৩ জন নারী।বেহ্লোপুরে সাক্ষরতার হার ৫৭.৬৬%, প্রদেশ এর গড় ৭৫.৮৪% র চেয়ে কম। জনসংখ্যার ৬ বছরের কম বয়সী শিশুদের সংখ্যা ৮১, যা বেহ্লোপুরর মোট জনসংখ্যার ১৩.৪৩% এবং শিশু সন্তানের লিঙ্গ অনুপাত প্রায় ৭২৩, রাজ্যের গড় ৮৪৬ এর তুলনায় কম।    জনসংখ্যার তথ্য   বিবরণ  মোট  পুরুষমহিলা মোট ঘর ১১১ -  - জনসংখ্যা ৬০৩৩১২২৯১শিশু (০-৬) ৮১৪৭৩৪ তফসিলি জাতি ৪৬১২৩৭২২৪ তফসিলি উপজাতি০ ০ ০ সাক্ষর৫৭.৬৬ % ৬৬.৪২ % ৪৮.৬৪ % মোট শ্রমিক২২১১৫৮ ৬৩ প্রধান কর্মী ২১৬০০ প্রান্তিক কর্মী ৫ ২ ৩   গ্রাম, Kapurthala    বহিঃসংযোগ   গ্রাম, ক পূরথলা   তথ্যসূত্র   বিষয়শ্রেণী:কাপুরথালা জেলা
thumb|নদীতীরে ক্ষোদিত পাথরের চিত্র thumb|বৈশ্বিক উষ্ণায়নের ফলে শিবকাশি নদী থেকে উঠে আসা শতাধিক শিবলিঙ্গ সহস্রলিঙ্গ দক্ষিণ ভারতের কর্ণাটক রাজ্যের উত্তর কন্নড় জেলার শিরসি তালুকে শিরসি শহর থেকে ১৪ কিলোমিটার দূরে অবস্থিত একটি ধর্মীয় স্থান৷ স্থানটি শাল্মল নদীতে অবস্থিত এবং এটি নদীর প্রবাহভূমি ও নদীতীরে পাথরে ক্ষোদিত শতাধিক শিবলিঙ্গের জন্য বিখ্যাত৷https://www.timesofindia.indiatimes.com/travel/destinations/sahasralinga-solving-the-mystery-behind-1000-carved-shiva-lingas-in-india-and-cambodia/amp_articleshow/70530685.cms এটির স্থানাঙ্ক ৷  জনশ্রুতি নেত্রবতী ও কুমারধারা নদীদুটির তীরে অবস্থিত উপ্পিনঙ্গাড়িতে রয়েছে এক হাজার শিবলিঙ্গ সহ মন্দির সহস্রলিঙ্গেশ্বর মন্দির৷https://rcmysore-portal.kar.nic.in/temples/SahsralingeshwaraUppinangadyTemple/History.htm জনশ্রুতি রয়েছে, কুরুক্ষেত্রের যুদ্ধের পর রাজসূর্যদ্বার যাগ ধরে রাখার জন্য কৃষ্ণ পাণ্ডবদের পুষ্পমৃগ খোঁজার পরামর্শ দেন। বৃকোদর ভীম তা খোঁজার জন্য মহেন্দ্রগিরি অঞ্চলে রওনা দেন। যাত্রাপথে দিন বিশ্রামরত হনুমানের সাক্ষাৎ হলে তার যাত্রা বিলম্ব ঘটে। ভীম হনুমানের লেজ পেরিয়ে যেতে অপারগ হলে তিনি তাঁকে লেজ সরানোর অনুরোধ করেন। হনুমান তাকে লেজ সরিয়ে নেওয়ার পরামর্শ দিলেও তিনি বারংবার চেষ্টা করেও তা করতে অসফল হয়। পরে তারা দুজনেই একে অপরের দিব্যতা বিষয়ে অবগত হন। হনুমান ভীমের যাত্রার উদ্দেশ্য জানতে পেরে তার সুরক্ষার জন্য নিজের লেজের চুল নিয়ে যাওয়ার কথা বলেন৷ ভীম মহেন্দ্রগিরি পৌঁছে পুষ্পমৃগের সন্ধান পান। তবে একটি শর্তেই পুষ্পমৃগ তার সহিত যেতে রাজি হয় যে, সে ভীমকে অনুসরণ করে তখনই আসবে যদি ভীম "মনোবেগ" বা বায়ুর বেগে ধাবন করে৷ লঞ্জকেশ (ল্যাজের চুল)-এর ওপর আস্থা রেখে ভীম এই শর্তে রাজি হন৷ মৃগের আগে আগে বেগবান হওয়ার সময়ে যেখানেই ভীম গতি হারিয়ে ফেলছিলেন সেখানে তিনি একটি করে লঞ্জকেশ ঝরাচ্ছিলেন৷ অদ্ভুতভাবে ঝড়া ল্যঞ্জকেশের স্থানে একটি করে শিবলিঙ্গ উত্থিত হতে থাকে ফলে পুষ্পমৃগ নিজ আরাধ্য শিবলিঙ্গের পূজা করে তবেই পরবর্তী পথে অগ্রসর হতে পারলো৷ এই ঘটনার কারণে ভীম নিজ বেগ নিয়ন্ত্রণের পর্যাপ্ত সময় পান৷ উভয় উপ্পিনঙ্গাড়ির নিকট এসে উপস্থিত হলে ভীম দুরূহ পরিস্থিতিতে অবশিষ্ট এক সহস্র ল্যাঞ্জকেশ সেখানে ঝরালে এক সস্র শিবলিঙ্গ উত্থিত হয়৷ ফলে পুষ্পমৃগের সহস্র লিঙ্গ পূজার পূর্বেই ভীম নিরাপদে যাগমণ্ডপের নিকট এসে উপস্থিত হন৷ মনে করা হয় মন্দিরের সন্নিকটেই থাকা শিবলিঙ্গের সংখ্যা এক সহস্র৷ নদীগর্তে থাকা এই লিঙ্গগুলির একটি ফেব্রুয়ারি মাসের শুষ্ক সময়ে দৃশ্যমান হয়৷https://www.inditales.com/sahasralinga-sirsi-thousand-shivalingas/ উপ্পিনঙ্গাড়িতে অবস্থিত লিঙ্গগুলি ক্ষোদিত নয় বরং প্রাকৃতিক বলে মনে করা হয়৷  ইতিহাস এই শিব লিঙ্গগুলি ১৬৭৮ থেকে ১৭১৮ খ্রিস্টাব্দের মধ্যে শিরসি সাম্রাজ্যের রাজা সাদাশিব রায়বর্মার পৃষ্ঠপোষকতায় খোদিত হয়েছিল। এখানে বেশ কিছু শিবলিঙ্গর সঙ্গে সম্মুখ মুখী ষাঁড়ের ভাস্কর্যও রয়েছে। A brief introduction to Sahasralinga is provided by the Local Municipal Corporation   ধর্মীয় গুরুত্ব হিন্দু ধর্মাবলম্বীদের নিকট আরাধ্য দেবতা শিবের একটি প্রতীক হলো লিঙ্গ। শিবরাত্রির দিন এখানে বহু ভক্তের সমাগম ঘটে এবং তার সহস্রলিঙ্গে দেবতা শিবের প্রতি তাদের নৈবেদ্য নিবেদন করেন। মহাশিবরাত্রি celebrations at Sahasralinga is mentioned by   তথ্যসূত্র  বিষয়শ্রেণী:জেলা অনুযায়ী ভারতের গ্রাম
অ্যাডেলোনিভায়া জেসন হল অ্যাডেলোনিভায়া গণের একটি প্রজাতি ।https://www.biodiversitylibrary.org/item/207465|শিরোনাম=Zoologica : scientific contributions of the New York Zoological Society|শেষাংশ=New York Zoological Society.|শেষাংশ২=Society|প্রথমাংশ২=New York Zoological|তারিখ=1952}} ১৮৭২ সালে জিন ব্যাপটিস্ট বোইসডুভাল প্রজাতিটি বর্ণনা করেছিলেন   বর্ণনা  অ্যাডেলোনিভায়া জেসন হল একটি উজ্জ্বল কমলা-হলুদ মথ যা মধ্য এবং দক্ষিণ আমেরিকার রেইন ফরেস্টে দেখা যায়। আগ্নেয়গিরির নিচের মেঘের রেখার কাছেও মথকে লক্ষ্য করা যায়। প্রাপ্তবয়স্ক অবস্থায় মথ ছয় থেকে দশ দিন খাবার ছাড়াই বেঁচে থাকে। প্রজাতিটি ইঙ্গা পাতায় বড় হলুদ ডিম পাড়ে, যা ছয় দিন পর ডিম ফুটে। এটি প্রায় ৬ সপ্তাহের মধ্যে তিনটি পর্যায়ের মাধ্যমে বৃদ্ধি পায়। এক মাস পরে প্রাপ্তবয়স্ক মথ দেখা দেয়।   হোস্ট  ইঙ্গা গাছ, বিশেষ করে ইঙ্গা ভেরা গাছে এ. জেসন বসবাস করে ।   শ্রেণীবিন্যাস  প্রজাতিটি তার মূল বংশের চেয়ে আগে বর্ণিত হয়েছিল।   বাসস্থান  ভেনেজুয়েলায় উল্লেখযোগ্য পরিমাণে এদের আবাস দেখা যায়। মেক্সিকো থেকে কলম্বিয়া এবং ব্রাজিলকে অ্যাডেলোনিভাইয়া জেসনের পরিসর হিসেবে নথিভুক্ত করা হয়েছে। এটি সাম্প্রতিক ক্রাউড-সোর্সড পর্যবেক্ষণ দ্বারা যাচাই করা হয়েছে।   তথ্যসূত্র
ছং উ-ইয়ং (; জন্ম: ১৪ ডিসেম্বর ১৯৮৯) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে দক্ষিণ কোরিয়ার পেশাদার ফুটবল লিগের শীর্ষ স্তর কে লিগ ১-এর ক্লাব উলসান এইচডি ফুটবল ক্লাব এবং দক্ষিণ কোরিয়া জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।  ২০১০ সালে, উ-ইয়ং দক্ষিণ কোরিয়া অনূর্ধ্ব-২৩ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন। প্রায় দুই বছর যাবত দক্ষিণ কোরিয়ার বয়সভিত্তিক দলের হয়ে খেলার পর, তিনি ২০১৫ সালে দক্ষিণ কোরিয়ার হয়ে আন্তর্জাতিক পর্যায়ে অভিষেক করেছেন; দক্ষিণ কোরিয়ার জার্সি গায়ে তিনি এপর্যন্ত ৭৭ ম্যাচে ৩টি গোল করেছেন।  প্রারম্ভিক জীবন ছং উ-ইয়ং ১৯৮৯ সালের ১৪ই ডিসেম্বর তারিখে দক্ষিণ কোরিয়ার উলসানে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল উ-ইয়ং দক্ষিণ কোরিয়া অনূর্ধ্ব-২৩ দলের হয়ে খেলার মাধ্যমে দক্ষিণ কোরিয়ার প্রতিনিধিত্ব করেছেন। ২০১০ সালের ২৫শে জুলাই তারিখে তিনি মালয়েশিয়া অনূর্ধ্ব-২৩ দলের বিরুদ্ধে ম্যাচে দক্ষিণ কোরিয়া অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/3184260  পরিসংখ্যান আন্তর্জাতিক   দল  সাল  ম্যাচ  গোল দক্ষিণ কোরিয়া  ২০১৫  ১০  ০ ২০১৬  ৫  ০ ২০১৭  ৭  ১ ২০১৮  ১৬  ১ ২০১৯  ১১  ১ ২০২০  ২  ০ ২০২১  ৭  ০ ২০২২  ১৩  ০ ২০২৩  ২  ০ ২০২৪  ৪  ০ সর্বমোট  ৭৭  ৩  তথ্যসূত্র  বহিঃসংযোগ     বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ কোরীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:উলসান এইচডি ফুটবল ক্লাবের খেলোয়াড় বিষয়শ্রেণী:কে লিগ ১-এর খেলোয়াড় বিষয়শ্রেণী:দক্ষিণ কোরিয়ার আন্তর্জাতিক যুব ফুটবলার বিষয়শ্রেণী:দক্ষিণ কোরিয়ার অনূর্ধ্ব-২৩ আন্তর্জাতিক ফুটবলার বিষয়শ্রেণী:দক্ষিণ কোরিয়ার আন্তর্জাতিক ফুটবলার বিষয়শ্রেণী:হুবিলো ইওয়াতার খেলোয়াড় বিষয়শ্রেণী:ভিসেল কোবের খেলোয়াড় বিষয়শ্রেণী:কিয়োতো সাঙ্গা ফুটবল ক্লাবের খেলোয়াড় বিষয়শ্রেণী:আল সাদ স্পোর্টস ক্লাবের খেলোয়াড় বিষয়শ্রেণী:ছুংছিং লিয়াংচিয়াং অ্যাথলেটিক ফুটবল ক্লাবের খেলোয়াড় বিষয়শ্রেণী:২০১২ গ্রীষ্মকালীন অলিম্পিকের ফুটবলার বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:২০১৯ এএফসি এশিয়ান কাপের খেলোয়াড় বিষয়শ্রেণী:অলিম্পিক ব্রোঞ্জপদক বিজয়ী দক্ষিণ কোরীয় বিষয়শ্রেণী:২০১২ গ্রীষ্মকালীন অলিম্পিকের পদক বিজয়ী বিষয়শ্রেণী:ফুটবলে অলিম্পিক পদক বিজয়ী বিষয়শ্রেণী:জে১ লিগের খেলোয়াড় বিষয়শ্রেণী:চীনা সুপার লিগের খেলোয়াড় বিষয়শ্রেণী:জে২ লিগের খেলোয়াড় বিষয়শ্রেণী:দক্ষিণ কোরিয়ার অলিম্পিক ফুটবলার বিষয়শ্রেণী:কাতার স্টার্স লিগের খেলোয়াড় বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:জাপানে দক্ষিণ কোরীয় প্রবাসী ক্রীড়াবিদ বিষয়শ্রেণী:চীনে দক্ষিণ কোরীয় প্রবাসী ক্রীড়াবিদ
নারহট্ট ইউনিয়ন বাংলাদেশের বগুড়া জেলার কাহালু উপজেলার একটি ইউনিয়ন।  অবস্থান উপজেলা সদর থেকে ৪.৫০ কিলোমিটার দূরে ইউনিয়নটি অবস্থিত। এর পশ্চিমে বাথই ইউনিয়ন,  দক্ষিণে কড়ই গোকুল, উত্তরে কল্যাণপুর এবং পূর্বে শিকড়।  যোগাযোগ   আয়তন এই ইউনিয়নের মোট আয়তন ২২.৩২ বর্গকিলোমিটার। ইতিহাস জনসংখ্যা এই ইউনিয়নের মোট জনসংখ্যা ২৯,১২৫ জন।  প্রশাসনিক কাঠামো এই ইউনিয়ন ২১টি গ্রাম ও ২০টি মৌজা নিয়ে গঠিত।   শিক্ষা ব্যবস্থা ইউনিয়নে ৪টি মাধ্যমিক বিদ্যালয়, ১১টি সরকারি প্রাথমিক বিদ্যালয়, ১টি কলেজ ও ৩টি মাদ্রাসা রয়েছে।   হাট-বাজার ৩টি হাটবাজার রয়েছে।  জনপ্রতিনিধি ইউনিয়নের বর্তমান চেয়ারম্যান আলহাজ্ব মো:আব্দুর রহিম প্রামানিক।  ধর্মীয় উপাসনালয় এখানে ৫৫টি মসজিদ ও ৪টি মন্দির রয়েছে।   দর্শনীয় স্থান  শিলকওঁর দিঘি  উল্লেখযোগ্য ব্যক্তিত্ব  তথ্যসূত্র
খন্দকার আবু তালেব একজন বাংলাদেশী সাংবাদিক যিনি বাংলাদেশ মুক্তিযুদ্ধে পাকিস্তানি সেনাবাহিনীর হাতে নিহত হন এবং তাকে বাংলাদেশের একজন "শহীদ" হিসাবে স্বীকৃতি দেওয়া হয়।  প্রাথমিক জীবন তালেবের জন্ম ১৯২১ সালের ২৩ শে মার্চ পূর্ব-বাংলার ব্রিটিশ রাজের সাতক্ষীরার সাতানীতে। ১৯৪৪ সালে তিনি সাতক্ষীরা পিএন স্কুল থেকে স্কুল শেষ করেন। তিনি কলকাতা রিপন কলেজ থেকে স্নাতক হন। ১৯৪৮ সালে তিনি বাণিজ্য বিষয়ে স্নাতক  এবং ১৯৫৬ সালে তিনি সুরেন্দ্রনাথ আইন কলেজ থেকে আইন ডিগ্রি অর্জন করেন।  পেশা তালেব পশ্চিমবঙ্গের কলকাতায় সাংবাদিকতার জীবন শুরু করেছিলেন, ভারত বিভাগের পরে তিনি পূর্ব বাংলার ঢাকায় চলে আসেন। তিনি পাকিস্তান অবজারভার, সংবাদ , দৈনিক আজাদ , ইত্তেফাক এবং পাইগাম সহ পূর্ববাংলার বেশ কয়েকটি পত্রিকায় কাজ করেছিলেন। ১৯৬১ থেকে ১৯৬২ সাল পর্যন্ত তিনি পূর্ব পাকিস্তান সাংবাদিক ইউনিয়নের সাধারণ সম্পাদক ছিলেন। ১৯৬৫ সাল পর্যন্ত তিনি দৈনিক ইত্তেফাকের চিফ রিপোর্টার ছিলেন।  ১৯৬৬ সালে পাকিস্তান সরকার ইত্তেফাক পত্রিকা বন্ধ করে দেয়। তিনি দৈনিক সন্ধ্যা আওয়াজকে ব্যবস্থাপনা পরিচালক হিসাবে যোগদান করেন, যার মধ্যে আবদুল গাফফার চৌধুরী ছিলেন সম্পাদক। তার গবেষণাপত্রটিই সর্বপ্রথম বাংলায় শেখ মুজিবের ৬ দফা দাবি প্রকাশের উদ্দেশ্যে প্রকাশিত হয়েছিল, যা পূর্ব পাকিস্তানের স্বায়ত্তশাসনের দাবি জানিয়েছিল। অনুবাদটি ব্যক্তিগতভাবে তার দ্বারা করা হয়েছিল। ১৯৬৯ সালে তিনি একটি আইন সংস্থায় পরামর্শক হিসাবে যোগদান করেন এবং দৈনিক পয়গামের ফিচার সম্পাদক হিসাবে কাজ করেছিলেন। তিনি ১৯৭১ সালে পূর্ব পাকিস্তান এবং বাংলাদেশ মুক্তিযুদ্ধের অসহযোগ আন্দোলনের সমর্থক ছিলেন।  মৃত্যু ১৯৭১ সালের ২৯ শে মার্চ তালেবকে মিরপুরে বিহারীদের সহযোগিতায় পাকিস্তান সেনাবাহিনীর সদস্যরা গ্রেপ্তার করেছিল। পরে তার মৃতদেহ পাওয়া যায়। ১৯৯৩ সালের ১৪ ডিসেম্বর বাংলাদেশ ডাকঘর তার ছবি এবং নাম সহ স্মারক ডাকটিকিট প্রকাশ করে।  তথ্যসূত্র  বিষয়শ্রেণী:১৯২১-এ জন্ম বিষয়শ্রেণী:১৯৭১-এ মৃত্যু বিষয়শ্রেণী:বাংলাদেশী সাংবাদিক বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি বিষয়শ্রেণী:সুরেন্দ্রনাথ আইন কলেজের প্রাক্তন শিক্ষার্থী বিষয়শ্রেণী:২০শ শতাব্দীর সাংবাদিক
থিয়াগো হেনরিক গোমেজ দা রোচা হল একজন সাবেক ব্রাজিলীয় নিরাপত্তারক্ষী ও ধারাবাহিক খুনি, যে ৩৯ জন মানুষকে খুন করেছে বলে জবানবন্দি দিয়েছিল।  অপরাধ জীবন সে মোটরসাইকেলে করে তার শিকারকে অনুসরণ করত এবং গুলি করার পূর্বে 'ডাকাত, ডাকাত' বলে চিৎকার করত ও  গুলি করার পর হাওয়া হয়ে যেত। সে 'ডাকাত, ডাকাত' বলে চিৎকার করলেও খুন করার পর কোনো জিনিস আত্মসাৎ করত। সে ব্রাজিলের গোইয়াস প্রদেশের বাস্তুহারা, নারী ও সমকামীদের টার্গেট করে খুন করে যাচ্ছিল। তার হাতে খুন হওয়া সর্বকনিষ্ঠ মানুষটি ছিলেন ১৪ বছর বয়সী এক কিশোরী এবং তার হাতে খুন হওয়া ব্যক্তিদের মাঝে ১৬ জন ছিলেন নারী।  থিয়াগো ভুয়া নেমপ্লেট দিয়ে মোটরসাইকেল চালানোর অপরাধে গ্রেফতার হয়েছিল। এর পূর্বে ২০১৪ এর জানুয়ারি মাসে গোইয়ানিয়ার এক সুপারমার্কেট থেকে এক মোটরসাইকেলের নেমপ্লেট চুরির জন্য সে পুলিশের নজরে পরেছিল। তাকে ধরার পর বেরিয়া আসে তার ধারাবাহিক খুনের গল্প। একটি মোটরসাইকেল, চুরি করা নেমপ্লেট, .৩৮ মিলিমিটারের একটি রিভলভার উদ্ধার হয় তার বাসা থেকে যেটা সে খুনের কাজে ব্যবহার করত। ২০১৪ সালের ১৬ অক্টোবর বাল্ব ফাটিয়ে সেটা দিয়ে কোমর ক্ষতবিক্ষত করে সে আত্মহত্যার চেষ্টা করেছিল। থিয়াগো দাবি করেছিল যে, ১১ বছর বয়সে প্রতিবেশীর কাছে যৌন নির্যাতনের শিকার হবার পর তার মাঝে অপরাধ প্রবণতা জন্ম নিয়েছিল। ব্রাজিলীয় আদালত থিয়াগোকে ৬৩০ বছরের কারাদণ্ড প্রদান করেছে।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:পুরুষ ধারাবাহিক খুনি বিষয়শ্রেণী:ব্রাজিলীয় ধারাবাহিক খুনি বিষয়শ্রেণী:১৯৮৮-এ জন্ম বিষয়শ্রেণী:২১শ শতাব্দীর অপরাধী বিষয়শ্রেণী:ব্রাজিলের বন্দী ও আটক বিষয়শ্রেণী:গে পুরুষের প্রতি সহিংসতা
এক্সাম হলো ব্রিটিশ মনস্তাত্ত্বিক রোমাঞ্চ উপন্যাস চলচ্চিত্র। এটি লিখেছিলেন সাইমন গার্লতা এবং স্টুয়ার্ট হেজেলাইন৷ এই চলচ্চিত্রের পরিচালক হলেন হজেলডাইন এবং চলচ্চিত্রটিতে অভিনয় করেছেন কলিন সালমন, ক্রিস ক্যারি, জিমি মিস্টারি, লূক ম্যাম চ্যান, চুক ইওয়ুজি, জন লয়েড ফিলিংহাম, পোল্লান্না ম্যাকিন্টোশ, আদর বেক এবং নাথালি কক্স৷   তথ্যসূত্র    বহিঃসংযোগ       বিষয়শ্রেণী:২০০৯-এর চলচ্চিত্র বিষয়শ্রেণী:ব্রিটিশ চলচ্চিত্র বিষয়শ্রেণী:ব্রিটিশ স্বাধীন চলচ্চিত্র বিষয়শ্রেণী:২০০৯-এর পরিচালনায় অভিষেক চলচ্চিত্র বিষয়শ্রেণী:২০০০-এর দশকের ইংরেজি ভাষার চলচ্চিত্র
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__ঐকমত্য হয়নি।  —শাকিল (আলাপ · অবদান) ১৫:১৩, ২৩ সেপ্টেম্বর ২০২৪ (ইউটিসি) আছরাঙ্গা দীঘি   – (অপসারণের প্রস্তাবনা দেখুনলগ দেখুন) () উল্লেখযোগ্যতা স্পষ্ট নয়। এছাড়া ঐতিহাসিক কোনো স্থানও নয়। IqbalHossain (আলাপ) ০৪:৪৩, ৭ সেপ্টেম্বর ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ফ্যারো দ্বীপপুঞ্জ (Faroe Islands) () নরওয়েজীয় সাগর ও আটলান্টিক মহাসাগরের মধ্যে অবস্থিত একটি দ্বীপপুঞ্জ। এটি নরওয়ে ও আইসল্যান্ডের মাঝামাঝি অবস্থানে এবং স্কটল্যান্ড থেকে উত্তর ও উত্তর-পশ্চিমে   দূরত্বে অবস্থিত। দ্বীপপুঞ্জটি ডেনমার্ক রাজ্যের অধীন একটি স্বায়ত্বশাসিত প্রশাসনিক অঞ্চল। এর মোট আয়তন প্রায় । ২০১৭ সালে এর মোট জনসংখ্যা ছিল প্রায় ৫০ হাজার। ফ্যারো দ্বীপপুঞ্জের ভূপ্রকৃতি অত্যন্ত রুক্ষ। এগুলিতে উপমেরুদেশীয় মহাসাগরীয় জলবায়ু পরিলক্ষিত হয়, অর্থাৎ ঝড়ো, আর্দ্র, মেঘাচ্ছন্ন ও শীতল। উচ্চ অক্ষাংশে অবস্থিত হওয়া সত্ত্বেও উষ্ণ উপসাগরীয় সমুদ্রস্রোতের কারণে এখানকার তাপমাত্রা সারা বছর ধরেই বরফাংকের উপরে থাকে।  ফ্যারো দ্বীপপুঞ্জটি ১১শ থেকে ১৯শ শতকের শুরু পর্যন্ত নরওয়ে রাজ্যের অংশ ছিল। ১৮১৪ সালে কিল চুক্তির মাধ্যমে ডেনমার্ক নরওয়ের শাসনাধীন গ্রিনল্যান্ড ও আইসল্যান্ডের সাথে ফ্যারো দ্বীপগুলিরও দখল পায়।  ১৯৪৮ সাল থেকে ফ্যারো দ্বীপপুঞ্জটি ডেনমার্ক রাজ্যের ভেতরে অবস্থান করে একটি স্বায়ত্বশাসিত দেশ হিসেবে বিদ্যমান। ফ্যারো দ্বীপবাসীরা বেশির ভাগ আভ্যন্তরীণ বিষয় নিয়ন্ত্রণ করে। তবে সামরিক প্রতিরক্ষা, পুলিশ, বিচার ব্যবস্থা, মুদ্রা এবং বৈদেশিক সম্পর্কের মতো বিষয়গুলি ডেনমার্কের দায়িত্ব।https://www.retsinformation.dk/Forms/R0710.aspx?id=20991 Retsinformation.dk, Lov om de færøske myndigheders overtagelse af sager og sagsområder (Also called: Overtagelsesloven ডেনীয় ভাষায় লেখা) তবে ফ্যারো দ্বীপগুলি ডেনমার্কের শুল্ক এলাকার মধ্যে পড়ে না, এদের নিজস্ব বাণিজ্য নীতি আছে এবং এগুলি অন্যান্য রাষ্ট্রের সাথে বাণিজ্যিক চুক্তিস্থাপন করতে পারে। নর্ডীয় কাউন্সিলে ডেনীয় প্রতিনিধি দলের মাধ্যমে ফ্যারো দ্বীপপুঞ্জের প্রতিনিধিত্ব নিশ্চিত করা হয়। এছাড়া কিছু কিছু ক্রীড়া প্রতিযোগিতাতে ফ্যারো দ্বীপপুঞ্জ নিজস্ব জাতীয় দল পাঠিয়ে থাকে।  তথ্যসূত্র  বিষয়শ্রেণী:প্রাক্তন ডেনীয় উপনিবেশ বিষয়শ্রেণী:ডেনমার্ক রাজ্য বিষয়শ্রেণী:প্রাক্তন নরওয়েজীয় উপনিবেশ বিষয়শ্রেণী:ডেনমার্কের নির্ভরশীল অঞ্চল বিষয়শ্রেণী:ইউরোপের নির্ভরশীল অঞ্চল বিষয়শ্রেণী:আটলান্টিক মহাসাগরের দ্বীপপুঞ্জ বিষয়শ্রেণী:খ্রিস্টান রাষ্ট্র বিষয়শ্রেণী:নর্ডিক কাউন্সিলের সদস্য বিষয়শ্রেণী:ডেনিশ নির্ভরশীল অঞ্চল বিষয়শ্রেণী:দ্বীপ রাষ্ট্র বিষয়শ্রেণী:১৯৪৮-এ প্রতিষ্ঠিত রাষ্ট্র ও অঞ্চল বিষয়শ্রেণী:ডেনিশভাষী দেশ ও অঞ্চল
বারদিয়ানস্ক হল দক্ষিণ-পূর্ব ইউক্রেনের জাপোরিঝিয়া ওব্লাস্তের (প্রদেশ) একটি বন্দর শহর। এটি কৃষ্ণ সাগরের উত্তরের সম্প্রসারণ আজভ সাগরের উত্তর উপকূলে অবস্থিত। এটি বারদিয়ানস্ক রায়নের (জেলা) একটি প্রশাসনিক কেন্দ্র হিসাবে কাজ করে, যদিও এটি রায়নের অন্তর্গত নয়। শহরটির নামকরণ বারদা নদীর থেকে করা হয়েছে, নদীটি শহরের পাদদেশে অবস্থিত বারদিয়ানস্ক স্পিট তৈরি করেছে। বারদিয়ানস্কে একটি সাফারি চিড়িয়াখানা, ওয়াটার পার্ক, জাদুঘর, কাদা স্নান ও জলবায়ু চিকিত্সা সহ স্বাস্থ্য রিসর্ট ও অসংখ্য জল ক্রীড়া কার্যক্রম রয়েছে। ২০২১ সালের হিসাবে শহরটির আনুমানিক জনসংখ্যা ১,০৭,৯২৮ জন ছিল।  অর্থনীতি  শহরের প্রধান উদ্যোগসমূহের মধ্যে একটি হল সমুদ্র বাণিজ্য বন্দর। এটি ধাতু প্রক্রিয়াকরণ, স্ক্র্যাপ ধাতু, শস্য, কয়লা, আকরিক, কাদামাটি, সূর্যমুখী-বীজের তেল, শিল্প তেল, খনিজ তেল ও ঢালাই-লোহা পরিবহন করে। বন্দরে সার ও খনিজ তেল প্রক্রিয়াকরণের জন্য একটি কমপ্লেক্স, কন্টেইনার টার্মিনাল এবং একটি রেল ডিপো রয়েছে। ট্র্যাক ও রাস্তাসমূহে সমস্ত মুরিংয়ের সঙ্গে জুক্ত রয়েছে এবং বন্দর সমস্ত বৈদ্যুতিক ক্রেন দিয়ে সজ্জিত। বন্দর জলের গভীরতা ৮.৪ মিটার (২৮ ফুট)।  বারদিয়ানস্ক একটি গুরুত্বপূর্ণ মৎস্য কেন্দ্র, যা শহরের খাদ্য শিল্পের একটি অবিচ্ছেদ্য অংশ। এছাড়াও একটি বৈজ্ঞানিক সংস্থা রয়েছে, যা আজভ অববাহিকার জলাশয়ে মাছের গবেষণা করে।  তথ্যসূত্র  বিষয়শ্রেণী:বারদিয়ানস্ক বিষয়শ্রেণী:জাপোরিস্কা ওব্লাস্তের শহর বিষয়শ্রেণী:ইউক্রেনের শহর বিষয়শ্রেণী:ইউক্রেনের বন্দর শহর ও নগর বিষয়শ্রেণী:ইউক্রেনের আঞ্চলিক গুরুত্বের শহর